::ஒரு கூட்டுறவு என்பது இரு பக்கமும் இளக்கத்தன்மையோடு சிலவற்றை வேண்டியும் விட்டுக் கொடுத்தும் பெற்றுக் கொள்ள வேண்டும். அதற்கான நெகிழ்வுத்தன்மை இல்லையெனில், இதனைக் கூட்டுறவு என்று சொல்வதை விட கூகுளும் WMF Partnerships teamம் இணைந்து வழங்கும் ஒரு scheme என்றே கருத முடியும். தமிழ் விக்கிப்பீடியா ஒரு விக்கிமீடியா பயனர் குழுவாகச் செயற்படுவதில்லை. ஆண்டுத்திட்டங்களைச் செயற்படுத்தும் சுமைக்குள் இது வரை சிக்கிக் கொண்டதில்லை. இந்த அணுகுமுறை இதுவரை தமிழ் விக்கிப்பீடியா தேவையற்ற அழுத்தங்களுக்கு ஆட்படாமல் நலமாகச் செயற்படுவதற்கு அடிப்படையான காரணிகளுள் ஒன்று என நம்புகிறேன். தெலுங்கு விக்கிப்பீடியர்கள் தங்களால் 3000 கட்டுரைகள் உருவாக்க முடியும் என்று கூறியிருக்கிறார்கள். அதற்கான ஒப்புதல் இன்னும் கிட்டவில்லை. இத்திட்டம் தொடர்பாக, நாம் 4000 அல்லது 3000 என்று எந்த ஒரு எண்ணிக்கையைச் சொன்னாலும் அது கடையில் கத்தரிக்காய் பேரம் பேசி வாங்குவதைப் போன்ற உணர்வே தருகிறது. எந்த ஒரு நல்கையும் திட்டத்தின் வழிமுறைகள், செயற்பாடுகளுக்கு முக்கியத்துவம் தந்து குறைந்தபட்ச இலக்குகளை வைத்து, தானாகவே அதிகபட்ச பயன்களைத் தருமாறு அமைவதே வரவேற்புக்குரியது. இங்கு அவ்வாறு திட்டமிடுவதற்கான காலம் வாய்க்கப்பெறவில்லை. கூகுளுடனான கூட்டுறவு என்பது விக்கிமீடியா அறக்கட்டளை வழக்கமாகத் தரும் நல்கைகளைத் தாண்டிய, கூகுளால் மட்டுமே தரக்கூடிய ஒன்றாக இருத்தலே நலம். அந்த வகையில் கூகுளிடம் நாம் கேட்டுள்ள நுட்ப அணுக்கங்கள், கருவிகள், சான்றிதழ்கள் கிடைத்தால் சிறப்பாக இருக்கும். கூகுள் தரக்கூடிய 8000 USD தொகைக்கும் அதிகமான தொகையை நாம் விக்கிமீடியா அறக்கட்டளையிடமே எந்த வித அழுத்தமுமின்றி பெற்றுக் கொள்ள முடியும். ஆகவே, என்னுடைய விருப்பம் தெரிவு 4 ஆகும். ஒரு வேளை, பெரும்பான்மை தமிழ் விக்கிப்பீடியா பயனர் சமூகம் தெரிவு 3ஐ நாடினால், 8000 USD தொகைக்கு 1000 கட்டுரைகள் மட்டுமே என்கிற குறைந்தபட்ச இலக்கினை மட்டுமே முன்வைப்பது நன்று. கட்டுரைப் போட்டிகள், கல்வியில் விக்கிமீடியா ஒருங்கிணைப்புகள் மூலம் இந்த எண்ணிக்கையை எட்ட இயலும். வேங்கைத் திட்டம் போன்ற முன்னெடுப்புகளில் நாம் மூன்று மாத காலத்திற்குள் பல ஆயிரம் கட்டுரைகளைச் சிலர் சுட்டிக் காட்டியிருந்தனர். ஆனால், அத்தனைக் கட்டுரைகளை உருவாக்குவதற்கு ஊக்குவிக்கும் கூறுகள் அத்திட்டத்தின் தன்மையில் பொதிந்திருந்தன: பயனர்களுக்கான பரிசுகள், கணினிகள், சமூகங்களுக்கு இடையேயான போட்டி போட்டுக் கட்டுரை உருவாக்குதல் ஆகியன கூடுதல் பங்கேற்பைத் தூண்டி விட்டன. இது போன்ற முன்னெடுப்புகளை ஓரிரு மாதங்கள் செய்யலாமே ஒழிய ஆண்டு முழுதும் செய்தால் அதே விகிதத்தில் விளைவு இருக்காது. அதே போல், வேறு எந்தச் சமூகத்துடனும் போட்டி போடாமல் நாமே தனித்து இயங்கும் போது, வேகம் குறையும். இப்போது கூகுள் கட்டுரைகளைத் திருத்துவதற்கு நாம் திட்டம் வகுத்துச் செயற்பட்டாலும் கூட நாம் எதிர்பார்த்த வேகத்தில் சீரமைப்புப் பணிகள் நகரவில்லை என்பதையும் அடிக்கோடிட விரும்புகிறேன். இதைத் திட்டத்தின் குறையாகச் சொல்லவில்லை. இப்படித் தான் ஒரு சமூகத்தின் இயங்குமுறை இருக்கும் என்பதால், நமக்கு நாமே கூடுதல் இலக்குகளை முன்வைத்துத் தேவையற்ற அழுத்தங்களைக் கூட்டிக் கொண்டு, ஏற்கனவே பங்களித்து வரும் பயனர்களே அவற்றை எழுதி முடிப்போம் என்று முனைவதில் பொருள் இல்லை. நன்றி.-இரவி (பேச்சு) 09:05, 13 திசம்பர் 2024 (UTC)  
:தற்போதைக்கு கூகுள் தர இசைந்துள்ள நிதியைப் பயன்படுத்தி நாம் சில முன்னெடுப்புகளைச் செய்யலாம். இலக்கினை மட்டும் குறைக்கச் சொல்லி மீண்டும் அழுத்தம் தரலாம். விக்கிமூலம், பொதுவகம் இவற்றைத் தவிர்த்து கட்டுரை உருவாக்கத்தில் மட்டும் கவனம் செலுத்தலாம். கிடைக்கும் நிதி ஆதாரத்தை இயன்ற வரை ஆக்கப்பூர்வமான வழிகளில் பயன்படுத்திக் கொள்ள சிறப்பான செயல்திட்டங்களைக் கலந்து பேசி முன்னெடுக்கலாம். --மகாலிங்கம் இரெத்தினவேலு 17:04, 13 திசம்பர் 2024 (UTC)  
:அதே 8000 USD நிதிக்கு நாம் எத்தனைக் கட்டுரைகள் இலக்கை ஏற்றுக் கொள்ளலாம் என்பதையும் தெரிவிக்க வேண்டுகிறேன். இனி கருத்து தெரிவிக்கும் அனைவரும் தெரிவு 3ஐத் தேர்ந்தெடுப்பது என்றால், எத்தனைக் கட்டுரைகள் இலக்கை ஏற்றுக் கொள்ளலாம் என்கிற எண்ணிக்கையையும் சேர்த்தே குறிப்பிடுமாறு கேட்டுக் கொள்கிறேன். நன்றி. - இரவி (பேச்சு) 17:33, 13 திசம்பர் 2024 (UTC)  
:இப்போது 2000 அல்லது 3000 கட்டுரைகள் என்ற இலக்கைத் தேர்ந்தெடுக்கலாம். இந்த இலக்கினை எட்ட முடிகிறதா? அல்லது இதைவிட கூடுதல் கட்டுரைகளை எழுத முடியமா? என வரும் காலங்களில் முடிவெடுக்கலாம்.--சா. அருணாசலம் (உரையாடல்) 06:28, 14 திசம்பர் 2024 (UTC)  
:கூகுள் நிறுவனம் நிதியாக US$ 8,000 மட்டுமே வழங்கும் என்ற நிலையில், தெரிவு 3 எனது விருப்பமாகும். அத்தோடு... தெரிவு 4-இல் குறிப்பிடப்பட்டுள்ள பிற வழி ஆதரவு (கூகுள் கருவிகள்), நுட்ப உதவி ஆகியனவற்றை கேட்டுப் பெற்றுக்கொள்ள வேண்டும் என்பது கூடுதல் விருப்பமாகும். ஓராண்டிற்கான இலக்காக 3,000 கட்டுரைகள் எனும் எண்ணிக்கையைப் பரிந்துரைக்கிறேன். இவற்றுள் 1,000 கட்டுரைகளை புதிய பயனர்கள் வாயிலாக பெற்றுக்கொள்ளும் வகையில் திட்டமிட வேண்டும் என்பது கூடுதல் பரிந்துரை. புதிய பயனர்களை கொண்டுவர வேண்டும் எனும் நமது எண்ணமும் நிறைவேறும்.  
:3,000 எனும் இலக்கினை பரிந்துரை செய்வதற்கானக் காரணங்கள்: (1) கூகுள் தரும் பட்டியலின் தலைப்புகள் எத்தகையதாகவும் இருக்கலாம். சில கட்டுரைகளை உருவாக்குவதற்கு அதிகளவில் உழைப்பும் நேரமும் தேவைப்படும். எனவே, முதலாவது ஆண்டில் - மாதம் ஒன்றிற்கு சராசரியாக 250 கட்டுரைகளை உருவாக்க முயற்சி செய்தல். (2) புதிய பயனர்கள் மூலமாக 1,000 கட்டுரைகளை உருவாக்கும்போது... அக்கட்டுரைகளை கவனித்து உரிய மேம்பாடுகளைச் செய்யும் வேலையும் ஏற்கனவே பங்களித்து வரும் பயனர்களுக்கு வந்துசேரும். புதிய பயனர்களை வழிநடத்துதல் என்பது கூடுதல் பணியாக அமையும். (3) கட்டுரைகளை உருவாக்கும்போதே தரமான கட்டுரைகளாக உருவாக்க வேண்டும். உள்ளடக்கம் அதிகளவு இருக்கவேண்டும் என்பதாக இங்கு குறிப்பிடவில்லை; உள்ளடக்கத்தின் தரத்தைக் குறிப்பிடுகின்றேன். எனவே உழைப்பும் நேரமும் குறிப்பிடத்தக்க அளவில் இடப்படும். (4) தொடர்பங்களிப்பாளர்கள், அவ்வப்போது பங்களிப்பவர்கள் அல்லது புதிய பயனர்கள் எவராக இருந்தாலும் அவரவருக்கு என குறிப்பிட்ட / விருப்பப்பட்ட துறைகள் இருக்கும். அவற்றோடு கூகுள் தரும் கட்டுரைத் தலைப்புகளையும் அவர்களுக்குத் தந்தால்தான் இயல்பானதொரு பங்களிப்பாக அமையும். அழுத்தங்கள் இன்றி, விரும்பிப் பங்களித்தலும் நீண்டகாலத் தேவையாகும். (5) தமிழ் விக்கிப்பீடியாவில் நடைமுறைப்படுத்துவதற்காக பல்வேறு மேம்பாட்டுப் பணிகளை கண்டறிந்து பட்டியலிட்டு வைத்துள்ளோம். அவற்றிலும் நமது பணியை பகிர்ந்துகொள்ள வேண்டியது உள்ளது. மேம்பாட்டு பணிகளில் முன்னுரிமை மாற்றங்களை (priority changes) மேற்கொள்ளலாம்; ஆனால் பணிகளில் சுணக்கம் ஏற்படுதல் நீடிப்புத்திறனுக்கு (sustainability) பாதிப்பை ஏற்படுத்தும். தொடர்பான கூடுதல் கருத்துகள் / எண்ணங்கள் / பரிந்துரைகளை இணைவாக்கத்திற்கான உரையாடல் பக்கத்தில் தொடர்ந்து எழுதுகிறேன். - மா. செல்வசிவகுருநாதன் (பேச்சு) 07:58, 14 திசம்பர் 2024 (UTC)
::நல்லது. அடுத்து நாம் கூகுளுக்கு இற்றை வழங்கும் முன் இரண்டு விடயங்களில் பொதுக்கருத்தை எட்ட வேண்டியுள்ளது: 1. கட்டுரைகள் எண்ணிக்கை 2. அந்த இலக்கை அடைவதற்கான திட்டங்கள் (கட்டுரைப் போட்டி போன்றவை) மற்றும் காலக்கோடு. இந்தப் பொதுக்கருத்தை எட்ட ஒரு கூகுள் மீட் உரையாடல் உதவுமெனில் அதை ஒருங்கிணைக்க வேண்டுகிறேன். நன்றி. --இரவி (பேச்சு) 09:07, 14 திசம்பர் 2024 (UTC)
:* கட்டுரைகளின் எண்ணிக்கையினை 3000 என நிர்ணயிக்கலாம். நாம் நிர்ணயிக்கும் எண்ணிக்கையினை விட 1000 தலைப்புகளை அதிகமாகக் கேட்கலாம். புதிய கட்டுரைகளை விரைவாக உருவாக்க இது வழிகோலும்.  
- கூகுள் கருவிகளின் வசதிகளைப் பயன்படுத்தும் அனுமதி கோரல். (கேரள அரசு கேட்டுக்கொண்டதற்கிணங்க கோவிட் தொற்று காலத்தில் வகுப்புகளை நடத்த கூகுள் மீட்டின் பிரீமியம் பதிப்பை இலவசமாகக் கொடுத்திருக்கிறது) எனவே இந்தத் திட்டத்திற்கு இது போன்ற வசதிகளைத் தாராளமாக நாம் கேட்டுப் பெறலாம்.
திட்டம் உறுதியானதும் நாம் அதனைச் செயல்படுத்தும் முறை குறித்து உரையாடலாம். நன்றி --<font face="Casteller" size="4">ஸ்ரீதர். ஞா</font> 💬உரையாடுக 09:06, 14 திசம்பர் 2024 (UTC)  
:நாம் முடிவு செய்யும் இலக்குக் கட்டுரைகள் எண்ணிக்கையை ஒப்பிட மூன்று அல்லது ஐந்து மடங்கு தலைப்புகளாவது தேவை என்பது என் மதிப்பீடு. ஏனெனில் கூகுளோ யாருமோ வழங்கக்கூடிய தலைப்புகள் பல கடினமானவையாக, தற்போது உள்ள பயனர்களின் ஆர்வத் துறைகளுக்கு அப்பாற்பட்டதாக இருக்கலாம். எனவே, பல மடங்கு கூடுதல் தலைப்புகள் தேவை. ஒருவேளை, கூகுள் அதனை வழங்க இயலாமல் போனால், தமிழ் விக்கப்பீடியர்கள் மதிப்பீட்டில் நாம் உருவாக்க வேண்டிய கட்டுரைகளின் பட்டியலை இனங்கண்டு அவை குறித்தும் கட்டுரைகளை உருவாக்கலாம். --இரவி (பேச்சு) இரவி (பேச்சு) 09:10, 14 திசம்பர் 2024 (UTC)  
கூகுள் விதித்துள்ள 5000, 80 என்ற நிபந்தனைகளுக்கு கட்டுபட்டு இந்தி விக்கிப்பீடியா களத்தில் இறங்கியுள்ள நிலையில் தமிழ் விக்கிப்பீடியா இலக்கையும் குறைத்து நிதியையும் உயர்த்தி கேட்பதை கூகுள் நிறுவனம் எப்படிப் பார்க்கும் ? இந்த நிபந்தனைகளுக்கு கட்டுப்படும் வேறு விக்கியை கூகுள் தேடாதா? --கி.மூர்த்தி (பேச்சு) 06:02, 15 திசம்பர் 2024 (UTC)